Aug 24 SPELATHON
VELTIE VERTEENWOORDIG NOORD-KAAP BY NASIONALE ATKV-SPELATHON IN JOHANNESBURG
Die ATKV-Spelathon is vanjaar vir ‘n tweede keer in die Noord-Kaap aangebied. Graad 9 en Graad 10 leerders van skole in die Noord-Kaap het op 5 Augustus aan die Spelathon deelgeneem.Leilani Denil en Bianca Harber het Hoërskool Duineveld verteenwoordig. Leilani het provinsiaal ‘n tweede plek behaal. Van die Graad 9’s het gesukkel met woorde soos chemikus, bemoeiing, bandana, mammogram, kassetspeler, manuskrip, frontlinie, idilliese en integrasiebeleid.
Rika Muller en Petra Laubscher het in die Graad 10-afdeling deelgeneem. Van die Graad 10’s het kleigetrap toe hulle die volgende woorde moes spel: kleedrepetisie, kastaiing, noemenswaardige, skobbejak, interpretasie, hyserskag, reservis, filantroop, mediesefondsbydrae, geëvalueer, offisiersrang en aksentuering.
Petra Laubscher het ‘n tweede plek behaal en is uitgenooi om aan die Nasionale ATKV-Spelathon deel te neem. Dit vind plaas op 24 Oktober in Johannesburg. Ons weet dat Petra ‘n uitstekende verteenwoordiger vir Hoërskool Duineveld en die Noord-Kaap sal wees.
Leilani Denil en Bianca Harber
Rika Muller en Petra Laubscher